11 ຄົນເສຍຊີວິດ ໃນການໂຈມຕີ ທີ່ປາກິສຖານ
ການໂຈມຕີດ້ວຍລູກສອນໄຟສະຫະລັດ ໄດ້ສັງຫານ 11 ຄົນ ໃນພາກຕາເວັນຕົກ ສຽງເໜືອ ຂອງປາກິສຖານ
ເຈົ້າໜ້າທີ່ສືບລັບປາກິສຖານກ່າວວ່າ ຈຳນວນຜູ້ເສຍຊີວິດ ຈາກການໂຈມຕີ 2 ຄັ້ງທີ່ສົງໄສວ່າມາຈາກເຮືອບິນບໍ່ມີຄົນ ຂັບຂອງສະຫະລັດຢູ່ໃນພາກຕາເວັນຕົກສຽງເໜືອຂອງປາ ກິສຖານນັ້ນໄດ້ເພີ່ມຂຶ້ນເປັນຢ່າງນ້ອຍ 11 ຄົນ ເຈົ້າໜ້າທີ່ເວົ້າວ່າມີບໍ່ຕໍ່າກວ່າ 7 ຄົນໄດ້ເສຍຊີວິດໃນການ ໂຈມຕີເທື່ອທຳອິດ ໃນວັນເສົາມື້ນີ້ ທີ່ເຂດຊົນເຜົ່າ Wazi- ristan ເໜືອ ໃນເວລາຕໍ່ມາ ເຮືອບິນບໍ່ມີຄົນຂັບ ກໍໄດ້ຍິງລູກສອນໄຟ ໂຈມຕີຕື່ມອີກ ເຮັດໃຫ້ມີຜູ້ເສຍຊີວິດຢ່າງນ້ອຍ 4 ຄົນຢູ່ ໃນເຂດຊົນເຜົ່າ ແຫ່ງດຽວກັນນີ້ ການໂຈມຕີທີ່ວ່ານີ້ມີຂຶ້ນນຶ່ງມື້ລຸນຫຼັງທີ່ໄດ້ມີການຍິງລູກ ສອນໄຟໂຈມຕີຢູ່ໃນບໍລິເວນດຽວກັນ ທີ່ເຮັດໃຫ້ມີຜູ້ເສຍ ຊີວິດຢ່າງນ້ອຍ 5 ຄົນ ເຂດ Waziristan ເໜືອ ຊຶ່ງຕັ້ງຢູ່ໃກ້ໆກັບຊາຍແດນອັຟການິສຖານນັ້ນ ໄດ້ຕົກເປັນເປົ້າ ໃນການໂຈມຕີດ້ວຍລູກສອນໄຟຂອງສະຫະລັດເລື້ອຍໆ ຍ້ອນເຊື່ອກັນວ່າບັນດາຜູ້ນຳອະ ວຸໂສຂອງພວກທາລີບານ ແລະກຸ່ມກໍ່ການຮ້າຍອາລກາຍດາ ມີຖານປະຕິບັດງານຢູ່ທີ່ນັ້ນ